Hver eru tengsl sjálfbærni og hamingju ? Svarið við þeirri spurningu stendur mér nærri . Ég er sannfærð um að þetta tvennt sé tengt órjúfanlegum böndum . Við getum ekki verið óhamingjusöm og sjálfbær , við getum ekki einusinni verið svona la la á hamingjuskalanum og sjálfbær . Leifðu mér að útskýra . Sjálfbærni hefur þrjár megin stoðir : náttúru , samfélag og efnahag . Þegar við verðum sjálfbær , sem einstaklingar , fyrirtæki eða samfélag þurfum við að taka tillit til allra þessara stoða og við þurfum að taka tillit til þeirra til lengri tíma . Það er ekki nóg að spyrja „ er þetta gott fyrir umhverfi , samfélag og efnahag núna ? “ heldur þarf að spyrja sig „ getur þetta gengið svona til framtíðar ? Eða mun eitthvað undan láta þegar fram líður ? “ . Við getum ekki alltaf svarað þessum spurningum en við þurfum að vera meðvituð um það ef við vitum ekki svörin og halda þeim lifandi þar til við getum það . Hamingja – eins og ég skilgreini hana – er líka hugsuð til lengri tíma eins og sjálfbærnin . Þegar ég segi hamingja þá er ég ekki að tala um gleði . Gleði getur fylgt ánægjustundum , að fá óvæntan gest , fara á skíði eða vinna í lottó getur fylgt mikil gleði en hún endist ekki til lengri tíma . Hamingja hins vegar er til lengri tíma , hún er grunnástand okkar . Hamingjan fylgir okkur eins og góður vinur yfir hæðir lífsins og ofaní dýpstu dali . Hamingja gerir gleðistundirnar innilegri og lengri og dempar þær slæmu . Þegar hún er ekki til staðar fylgir tómleiki okkur eins og vofa , situr á okkur og minnir á sig reglulega . Gleðistundir verða styttri og erfið tímabil verða lengri og erfiðari . Vanlíðan er ekki sjálfbær , hvorki fyrir einstaklinginn né samfélagið . Ef þú hugsar til baka til tíma þar sem var mikið álag eða vanlíðan , hversu mikið hugsaðirðu um að flokka ? Kaupa umbúðarlaust eða umhverfisvottað ? Hugsaðirðu til barnanna sem saumuðu pallíetturnar á vörurnar sem þú keyptir ? Nei ? Ekki ég heldur . Til að verða sjálfbært samfélag þurfum við einstaklinga sem líður vel , vilja gefa af sér til samfélagsins og hafa samkennd með mönnum og málleysingjum . Við þurfum umhverfi sem nærir nýjar hugmyndir og lausnir . Við þurfum sjálfstraust til að tala saman og deila reynslu . Við þurfum að hlusta dýpra , næra sannleikann , treysta öðrum og treysta okkur sjálfum til að gera okkar besta . Við þurfum að bera ábyrgð á því sem er okkar og ætlast til þess af öðrum að þau geri slíkt hið sama . Þegar samfélagið verður sjálfbærara verður það mannlegra , það tekur tillit til okkar um leið og það tekur tillit til náttúrunnar . Þetta árið hefur meðvitund um loftslagsáhrif og önnur umhverfismál aukist gríðarlega í samfélaginu . Ég og aðrir sérfræðingar í umhverfismálum höfum fundið mikinn mun á samfélaginu hvað þetta varðar síðustu ár en nú í ár varð sprenging . Fólk er leitandi og spyrjandi , það vill fá að vita hvað það getur gert . Þar sem ég hef flultt fræðsluerindi og haldið námskeið um sjálfbærni hef ég fengið spurningar á borð við : „ Hvað er það stærsta sem ég get gert ? Hvað skiptir mestu máli að gera ? “ „ Geturðu ekki bara komið með lista ? Ég vil bara gera það sem er rétt . “ Þessar spurningar eru skiljanlegar , við erum alin upp í samfélagi þar sem eitt er rétt og annað er rangt , þannig „ meikar lífið sens “ en það besta við sjálfbærni og hamingjuna er að það er ekkert eitt rétt svar . Öll þurfum við að gefa okkur andrými til að ákveða hvað hamingja þýðir fyrir okkur og hvernig við getum best stuðlað að sjálfbærni okkar sjálfra og samfélagsins alls . Það er það sem við gerum á námskeiðinu Sjálfbærni og hamingjan . Vilt þú auka eigin hamingju um leið og þú tekur skref í átt að sjálfbærni ? Komdu á námskeiðið Sjálfbærni og hamingjan og finndu þín réttu skref að sjálfbærni .